# Dolmen del Serrat d'en Jaques

El Dolmen del Serrat d'en Jaques, o d'en Jac, o de la Cota 538, és un dolmen del terme comunal de Queixàs, a la comarca dels Aspres, inclosa en la del Rosselló, de la Catalunya del Nord.
És a l'extrem nord-est del terme de Queixàs, molt a prop del termenal amb Sant Miquel de Llotes. Per aquesta raó se situa sovint aquest dolmen en el darrer terme comunal esmentat. És el dolmen més a l'est de la petit renglera formada pels dolmens del Fornàs i de la Creu de la Llosa. És, com els dos anteriors, dins del terme de Queixàs.
Pere Ponsich hi va fer excavacions que permeteren de trobar restes ceràmiques de l'edat del bronze. És un dolmen de corredor amb el túmul, de forma circular, precedit per un corredor d'entrada que apunta a est/sud-est. La pedra de cobertura és trencada en dues peces. La cambra fa uns tres metres de llarg amb una amplada que varia entre l'1,80 de l'entrada i un metre just al fons. Segons Carreras i Tarrús, és "una galeria catalana mal restaurada com a dolmen simple amb porta frontal rebaixada formada per dues lloses baixes".

## Vegeu també

* Dòlmens de Sant Miquel de Llotes
* Llista de monuments megalítics dels Pirineus Orientals

## Referències

* ↑ Abélanet, 2011 p. 124-125
* ↑ El Dolmen del Serrat d'en Jaques en els ortofotomapes de l'IGN
* ↑ Iund, 2002.
* ↑ Mazière i Claustre, 1998.
* ↑ «El dolmen del Serrat d'en Jacques, a pyreneescatalanes.free» (en francès). [Consulta: 11 setembre 2013].
* ↑ Bocquenet, 1995, 1996, 1997.
* ↑ «Serrat d'en Jacques dolmen, al Megalithic Portal» (en en anglès). [Consulta: 11 setembre 2013].
* ↑ Carreras i Tarrús, 2013,

## Bibliografia

* Abélanet, Jean. Itinéraires mégalithiques: dolmens et rites funéraires en Roussillon et Pyrénées nord-catalanes. Canet: Trabucaire, 2011, p. 350 p.. ISBN 9782849741245.
* Bocquenet, Jean-Philippe «Dolmen de la Creu de la Falibe (ou de la Llosa) Saint-Michel-de-Llotes». Bulletin de l'Association Archéologique des Pyrénées-Orientales, 9, 01-12-1994, pàg. 46-47. Arxivat de l'original el 2014-11-29 [Consulta: 1r setembre 2013]. Arxivat 2014-11-29 a Wayback Machine.
* Bocquenet, Jean-Philippe «Le dolmen de la Creu de la Falibe (ou de la Llosa) Commune de Saint-Michel-de-Llotes (66)». Bilan Scientifique du Service Régional de l'Archéologie du Languedoc Roussillon, 1995, p. 172-173.
* Bocquenet, Jean-Philippe «Le dolmen de la Creu de la Falibe (ou de la Llosa) (Saint-Michel-de-Llotes - Pyrénées-Orientales)». Travaux de Préhistoire Catalane, Centre d'Etudes Préhistoriques Catalanes, 8, 1996, p. 57-66.
* Carreras Vigorós, Enric; Tarrús Galter, Josep «181 anys de recerca megalítica a la Catalunya Nord (1832-2013)». Annals de l'Institut d'Estudis Gironins, vol. LIV, 2013, pàg. 86, 169.
* Mazière, Florent; Claustre, Françoise «La céramique campaniforme des Pyrénées Orientales». Bulletin de la Société préhistorique française, 95, 3, 1998, p. 383-392 [Consulta: 1r setembre 2013].
* Iund, Richard «Orientations of dolmens nort of the Eastern Pyrenees». Archaeoastrnomy, 27, 2002, p. 21-28 [Consulta: 11 setembre 2013].

## Enllaços externs

* Pàgina web de Dòlmens i menhirs Pilar
* Pàgina web de Lieux insolites en France ou ailleurs
* Pàgina web de dòlmens de Martine et Eric
* Portal Megalithes du monde